ai4bharat/Pralekha huggingface dataset:
பாதுகாப்பு அமைச்சகம்
கண்டோன்மென்ட் வாரியங்களுக்கு தேர்தல்
கண்டோன்மென்ட் வாரியங்களில் காலியாகும் உறுப்பினர்கள் இடங்களை நிரப்புவதற்கு சாதாரண தேர்தல்கள் நடத்தப்படுகிறது. கண்டோன்மென்ட் தேர்தல் விதிகள் 2007-ன் படி கண்டோன்மென்ட் வாரிய தேர்தல்கள் நடைபெற்றது. இதன் விவரங்கள் டிஜிடிஇ இணையதளத்தில் வெளியிடப்பட்டுள்ளன.
தமிழ்நாட்டில் செயின்ட் தாமஸ் மவுண்ட், வெலிங்டன் ஆகிய இரண்டு கண்டோன்மென்ட்கள் உள்ளன.
கண்டோன்மென்ட் சட்டம், 2006 இன் பிரிவு 28 இன் உட்பிரிவு  இன் படி, அதிகாரபூர்வ அரசிதழில் அறிவிப்பின் மூலம் மத்திய அரசால் நிர்ணயம் செய்யப்படும் தேதியில் ஒவ்வொரு நபரும் பதினெட்டு வயதுக்கு குறையாமல் இருக்க வேண்டும். தகுதிபெறும் தேதிக்கு முந்தைய ஆறு மாதங்களுக்குக் குறையாமல் கண்டோன்மென்ட்டில் வசித்தவர், இல்லையெனில் தகுதி நீக்கம் செய்யப்படாவிட்டால், வாக்காளராகப் பதிவுசெய்ய உரிமை உண்டு. வாக்காளராகச் சேர்வதற்கான தகுதியின்மைகள் சட்டத்தின் பிரிவு 28ன் உட்பிரிவு  இல் பட்டியலிடப்பட்டுள்ளன.
இத்தகவலை பாதுகாப்புத்துறை இணையமைச்சர் திரு அஜய்பட், உறுப்பினர் திரு சந்தோஷ் குமாருக்கு மாநிலங்களவையில் எழுத்துப்பூர்வமாக தெரிவித்தார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
"தானியங்கி சோதனை நிலையங்களின்  அங்கீகாரம், ஒழுங்குமுறை மற்றும் கட்டுப்பாடு" விதிகளில் திருத்தங்களுக்காக வரைவு அறிவிப்பு வெளியிடப்பட்டது
"தானியங்கி சோதனை நிலையங்களின்  அங்கீகாரம், ஒழுங்குமுறை மற்றும் கட்டுப்பாடு" விதிகளில் சில திருத்தங்களைச் செய்ய, சாலைப் போக்குவரத்து மற்றும் நெடுஞ்சாலைகள் அமைச்சகம் 2022 ஆம் ஆண்டு மார்ச் 25 ஆம் தேதி வரைவு அறிவிப்பை வெளியிட்டது : இதுமுன்னதாக 23 செப்டம்பர் 2021 அன்று வெளியிடப்பட்டது.
இந்த வரைவு விதிகள் பின்வரும் அம்சங்களில் திருத்தங்களை முன்வைக்கின்றன: இந்த நிலையங்களை நிறுவுவதற்கான தகுதி அளவுகோல்கள், கருவிகளில் இருந்து சர்வருக்கு சோதனை முடிவுகளை தானாக பரிமாற்றம் செய்தல், ஒரு மாநிலத்தில் பதிவு செய்யப்பட்ட வாகனங்களை மற்றொரு மாநிலத்தில் சோதனைக்கு உட்படுத்துதல் மற்றும் வாகனத்தை வாழ்க்கை முடித்த வாகனம் என அறிவிக்கும் அளவுகோல்கள். இரண்டு அட்டவணைகளில் சில சிறிய மாற்றங்கள் முன்மொழியப்பட்டுள்ளன: அவை நடத்தப்பட வேண்டிய சோதனைகளின் பட்டியல் மற்றும் ATS இல் நிறுவப்பட வேண்டிய உபகரணங்களின் விவரக்குறிப்புகளை வழங்குகின்றன. மின்சார வாகனங்களின் சோதனைக்காக சில புதிய உபகரணங்களும் சேர்க்கப்பட்டுள்ளன. சோதனை முடிவுகளுக்காக புதிய தரப்படுத்தப்பட்ட வடிவம் சேர்க்கப்பட்டுள்ளது. வாகனங்களின் உரிமையாளர்களுக்கு வசதி செய்து கொடுத்தலும், வணிகம் செய்வதை எளிதாக்குவதும் இந்த முயற்சியின் நோக்கம் ஆகும். .
அனைத்து பங்குதாரர்களிடமிருந்தும் கருத்துகள் மற்றும் பரிந்துரைகளுக்காக இந்த அறிவிப்பு 30 நாட்களுக்கு  பொதுக் களத்தில் இருக்கும்.
அரசு இதழ் அறிவிப்பைப் பார்க்க இந்த வலைத்தளத்தைப் பார்க்கவும்.
நித்தி ஆயோக்
2018-2022-க்கான நிலைத்த மேம்பாட்டுக் கட்டமைப்பு ஒப்பந்தத்தில் நிதி ஆயோக்கும், இந்தியாவில் உள்ள ஐ.நா. அலுவலகமும் கையெழுத்திட்டன
2018-2022-க்கான நிலைத்த மேம்பாட்டுக் கட்டமைப்பு ஒப்பந்தத்தில் நிதி ஆயோக்கும், இந்தியாவில் உள்ள ஐநா அலுவலகமும் கையெழுத்திட்டன. இன்று புதுதில்லியில் கையெழுத்தான இந்த ஒப்பந்தம் நிலைத்த மேம்பாட்டு இலக்குகளை அடைவதில் இந்தியாவின் நடவடிக்கைக்கான உறுதிப்பாட்டை எதிரொலிக்கிறது. இந்த ஒப்பந்தத்தில் நிதி ஆயோக் முதன்மை நிர்வாக அலுவலர் திரு. அமிதாப் கான், இந்தியாவில் உள்ள ஐநா-வின் ஒருங்கிணைப்பாளர் திரு. யூரி அஃபனா சியவ் ஆகியோர் கையெழுத்திட்டனர். இதற்கான நிகழ்ச்சிக்கு நிதி ஆயோக் துணைத் தலைவர் டாக்டர் ராஜீவ் குமார் தலைமையேற்றார். நிகழ்ச்சியில் நிதி ஆயோக் உறுப்பினர்கள், இந்தியாவில் உள்ள ஐநா அமைப்புகளின் தலைவர்கள் பங்கேற்றனர்.
நிகழ்ச்சியில் பேசிய டாக்டர் ராஜீவ் குமார், 2022ஆம் ஆண்டு இந்தியாவின் சுதந்திரம் பெற்ற 75ஆவது ஆண்டாக இருப்பதால், 2018-க்கும் 2022-க்கும் இடைப்பட்ட காலம் நாட்டின் வளர்ச்சியில் முக்கியமான கட்டம் என்று கூறினார். இந்நிலையில், ஐநா நிலைத்த மேம்பாட்டுக் கட்டமைப்பு ஒப்பந்தம் போன்றவை புதிய இந்தியாவை உருவாக்கும் நடவடிக்கையை முடுக்கி விடுவதற்கு அவசியமானது என்றார்.
நிதி ஆயோக் முதன்மை நிர்வாக அலுவலர் அமிதாப் கான் பேசுகையில், இந்தியாவின் மேம்பாட்டு சவால்களை எதிர்கொள்ள புதுமைப்படைப்பை மேம்படுத்துவது அவசியம் என்று வலியுறுத்தினார். சமூக தொழில்முனைவுத் திறன், தனியார் துறை ஆகியவற்றின் ஆற்றலை உரிய அளவுக்கு பயன்படுத்த வேண்டியதன் அவசியத்தையும் அவர் வலியுறுத்தினார்.
அனைவரும் இணைவோம் அனைவரும் உயர்வோம் என்ற இந்திய அரசின் கொள்கைக்கு ஏற்ப, ஐநா நிலைத்த மேம்பாட்டுக் கட்டமைப்பு ஒப்பந்தம் குறைந்த வருவாய் மாநிலங்களான பீகார், சத்தீஸ்கர், ஜார்க்கண்ட், மத்திய பிரதேசம், ஒடிசா, ராஜஸ்தான், உத்தரபிரதேசம் ஆகியவற்றையும் வடகிழக்கு மண்டலத்தையும் இலக்காக கொண்டுள்ளது. நிதி ஆயோக் அடையாளம் கண்டுள்ள முன்னேற விரும்பும் மாவட்டங்களும் இந்த ஒப்பந்தத்தின் இலக்காக உள்ளன. இந்த ஒப்பந்தத்தின்கீழ் வரும் பணிகளில் வசதி வாய்ப்புகள் அற்றோர், ஏழைகள், எளிதில் பாதிக்கப்படும் சமுதாயத்தினர், குறிப்பாக பெண்கள் மற்றும் சிறுமியர் ஆகியோரின் வாழ்க்கையை மேம்படுத்துவது முக்கிய கவனம்பெறும்.
நிதி அமைச்சகம்
2017-18-ஆம் நிதியாண்டுக்கான மத்திய அரசின் வரவு செலவு கணக்குகள் 
2017-18- நிதியாண்டுக்கான மத்திய அரசின் வரவு –செலவு கணக்குகள்  கணக்குகள் ஒருங்கிணைக்கப்பட்டு வெளியிடப்பட்டுள்ளது. அதன் முக்கிய அம்சங்கள் வருமாறு:
மத்திய அரசின் வரவு ரூ.15,51,004 கோடி  2017-18-ஆம் ஆண்டின் காலக்கட்டத்தில் வரி வருவாய் ரூ.12,42,662 கோடி, வரியல்லாத வருவாய் 1,92,523 கோடி, கடனில்லாத மூலதன வரவுகள் ரூ.1,15,819 கோடி, கடனில்லாத மூலதன வரவுகளில் கடன் வசூல்  மற்றும் பொதுத்துறை நிறுவனங்களின் பங்கு விலக்கல்  அடங்கும்.
வரி வருவாயை மாநில அரசுகளுக்கு பகிர்ந்தளிக்கும் நடைமுறையின்படி மத்திய அரசு ரூ.6,73,005 கோடியை மாநில அரசுகளுக்கு மாற்றியுள்ளது. இது முந்தைய ஆண்டைக்காட்டிலும் ரூ.65,005 கோடி) அதிகமாகும்.
மத்திய அரசின் மொத்த செலவு ரூ.21,42,667 கோடியாகும் . இதில், ரூ.18,78,963 கோடி வருவாய் கணக்கு, ரூ.2,63,704 மூலதனக்கணக்கில் சேரும். மொத்த வருவாய்ச் செலவில், ரூ.5,29,243 கோடி வட்டியாகச் செலுத்தப்படுகிறது. ரூ.1,91,110 கோடி முக்கிய மானியங்களாக வழங்கப்படுகிறது.
-----
(Visitor Counter : 83
பிரதமர் அலுவலகம்
சர்வதேச மகளிர் தினத்தன்று பெண் சக்திக்கு பிரதமர் மரியாதை
சர்வதேச மகளிர் தினத்தை முன்னிட்டு பெண் சக்திக்கு பிரதமர் திரு நரேந்திர மோடி மரியாதை செலுத்தியுள்ளார்.
அவர் வெளியிட்டுள்ள ட்விட்டர் பதிவில் கூறியிருப்பதாவது:
“சர்வதேச மகளிர் தினத்தன்று நமது பெண் சக்தியின் சாதனைகளுக்கு மரியாதை செலுத்துகிறேன். இந்தியாவின் வளர்ச்சியில் பெண்களின் பங்களிப்பை நாம் உளமாற போற்றுகிறோம். மகளிர்க்கு மேலும் அதிகாரம் அளிப்பதற்காக நமது அரசு தொடர்ந்து பணியாற்றும். #NariShaktiForNewIndia”
பிரதமர் அலுவலகம்
இந்திய, ஜப்பானிடையேயான துடிப்பான உறவு குறித்து பிரதமர் நரேந்திர மோடி கருத்து
குவாட் உச்சி மாநாட்டில் பங்கேற்பதற்காக பிரதமர் நரேந்திர மோடி ஜப்பான் சென்றுள்ளார். தனது அதிகாரப்பூர்வ ஜப்பான் பயணம் குறித்து, அந்நாட்டின் உள்ளுர் செய்தித்தாள் ஒன்றில் பிரதமர் மோடி எழுதியுள்ளார்.
இதுகுறித்து பிரதமர் மோடி தனது டுவிட்டர் செய்தியில், “இந்தியாவுக்கும், ஜப்பானுக்கும் இடையேயான துடிப்பான உறவுகள் குறித்து எழுதினேன். எங்களிடையேயான உறவு அமைதி, நிலைத்தன்மை, செழுமைக்கான கூட்டு. புகழ்மிக்க 70 ஆண்டுகளை பூர்த்தி செய்யும் எங்கள் நட்பின் பயணத்தை நான் கண்டறிந்துள்ளேன்.
கோவிடுக்கு பிந்தைய உலகில், இந்தியா, ஜப்பான் இடையிலான நெருங்கிய ஒத்துழைப்பு இன்றியமையாதது. ஜனநாயக விழுமியங்களுக்கு மதிப்பளிக்கும் விதமாக இருநாடுகளும் உள்ளன. இந்தோ பசிபிக் பிராந்தியத்தின் நிலையான, பாதுகாப்பான தூண்களாக இரண்டு நாடுகளும் உள்ளன. பல்வேறு துறைகளிலும் இருநாடுகளும் இணைந்து பணியாற்றுவதில் மகிழ்ச்சியடைகிறேன்.
குஜராத் முதல்வராக நான் இருந்த நாட்களிலிருந்தே ஜப்பானிய மக்களுடன் பழகும் வாய்ப்பு எனக்கு தொடர்ச்சியாக கிடைத்துள்ளது.
ஜப்பானின் முன்னேற்றங்களும், வளர்ச்சியும் எப்போதும் போற்றத்தக்கவை. தொழில்நுட்பம், உள்கட்டமைப்பு, புதுமை, புதிய தொழில்கள் தொடங்குவது உள்ளிட்ட முக்கிய துறைகளில் ஜப்பான், இந்தியாவுடன் கூட்டு சேர்ந்துள்ளது.
பாதுகாப்பு அமைச்சகம்
மேற்கு பிராந்திய கடற்படையின் விருது வழங்கும் விழா 2022 மும்பையில் நடைபெற்றது
மேற்கு பிராந்திய கடற்படையின் விருது வழங்கும் விழா 2022 மும்பையில் 8, பிப்ரவரி 2022 அன்று நடைபெற்றது. மேற்கு பிராந்திய கடற்படையின் கொடி அலுவலர் வைஸ் அட்மிரல் அஜேந்திர பகதூர் சிங் இதில் பங்கேற்று வீர தீர மற்றும் தலைசிறந்த சேவைக்காக சுதந்திர தினம் 2020 மற்றும் குடியரசு தினம் 2021-ல் விருது அறிவிக்கப்பட்ட வீரர்களுக்கு விருதுகளை வழங்கி சிறப்பித்தார்.
இதில் இரண்டு பேருக்கு நவ்சேனா பதக்கமும்,  ஒருவருக்கு நவ்சேனா  பதக்கத்தையும் வழங்கினார். 7 பேருக்கு விஷிஸ்ட் சேவா பதக்கங்கள் வழங்கப்பட்டன.
ஐஎன்எஸ் கோமதி கடற்படைப் பிரிவு உள்ளிட்ட சில பிரிவுகளுக்கான பதக்கங்களை அவர் வழங்கினார். கடற்படை வீரர்கள் தங்களது கடமையை சிறப்பாக ஆற்ற உறுதுணையாக இருந்த அவர்களது குடும்பத்தினரின் பங்களிப்பையும் வைஸ் அட்மிரல் அஜேந்திர பகதூர் சிங் பாராட்டினார்.
மொத்தமாக வழங்கப்படும் இந்த விருது கொவிட் தொற்று பாதிப்புக் காரணமாக தற்போது அந்தந்த படைப்பிரிவுகளில் தனித்தனியாக வழங்கப்படுவது குறிப்பிடத்தக்கது.
ஆயுஷ்
அகில இந்திய ஆயுர்வேத நிறுவனத்தின்  ஒருங்கிணைந்த முழுமையான சுகாதாரம் தொடர்பான C20 இன் பணிக்குழு
ஆயுர்வேதத்தில் ஆராய்ச்சி மற்றும் கல்வித்துறையில் ஒத்துழைப்பதற்காக அகில இந்திய ஆயுர்வேத நிறுவனம்  மற்றும் அமிர்தா விஸ்வ வித்யாபீடம் பல்கலைக்கழகம் இடையே புரிந்துணர்வு ஒப்பந்தம் கையெழுத்தானது
ஆயுஷ் அமைச்சகத்தின் கீழ் உள்ள அகில இந்திய ஆயுர்வேத நிறுவனம்  2023 ஆம் ஆண்டு ஏப்ரல் 8 ஆம் தேதி "ஒருங்கிணைந்த முழுமையான சுகாதாரம் தொடர்பான C20 இன் பணிக்குழுவினை நடத்தியது. இந்நிகழ்வில் 400 க்கும் மேற்பட்ட பிரதிநிதிகள் கலந்து கொண்டனர்.
சி20 என்பது ஜி20இன் எட்டு அதிகாரப்பூர்வ குழுக்களில் ஒன்றாகும். அர்ஜென்டினா, ஆஸ்திரேலியா, பிரேசில், கனடா, சீனா, ஜெர்மனி, பிரான்ஸ், இந்தியா, இந்தோனேசியா, இத்தாலி, ஜப்பான், மெக்சிகோ, ரஷ்ய கூட்டமைப்பு, சவுதி அரேபியா, தென்னாப்பிரிக்கா, தென் கொரியா, துருக்கி, இங்கிலாந்து மற்றும் அமெரிக்கா ஆகிய 19 நாடுகளின் கூட்டமைப்பாகும். சி20 இந்தியா 2023 என்பது ஜி20 இன் அதிகாரப்பூர்வ குழுக்களில் ஒன்றாகும். இது உலகெங்கிலும் உள்ள மக்களின் விருப்பங்களுக்கு குரல் கொடுக்க ஒரு தளத்தை வழங்குகிறது.
ஆயுர்வேதத்தில் ஆராய்ச்சி மற்றும் கல்வித்துறையில் ஒத்துழைப்பு ஆகியவற்றுக்காக அமிர்த விஷ்வ வித்யாபீடம் பல்கலைக்கழகத்துடன் அகில இந்திய ஆயுர்வேத நிறுவனம் புரிந்துணர்வு ஒப்பந்தம் ஒன்றில் கையெழுத்திட்டுள்ளது. இந்த புரிந்துணர்வு ஒப்பந்தத்தில் ஆயுஷ் அமைச்சகத்தின் அகில இந்திய ஆயுர்வேத நிறுவனஇயக்குனர் பேராசிரியர் தனுஜா நேசரி மற்றும் அமிர்தா விஸ்வ வித்யாபீடத்தின் கொச்சி வளாகத்தில் மருத்துவ அறிவியல் பேராசிரியர் பிரேம் குமார் வாசுதேவன் நாயர் ஆகியோர் கையெழுத்திட்டனர். ஏற்கெனவே அகில இந்திய ஆயுர்வேத நிறுவனம் இதே போன்ற புரிந்துணர்வு ஒப்பந்தங்களை பல வெளிநாட்டுப் பல்கலைக் கழகங்களுடனும் மேற்கொண்டுள்ளது.
ஆயுர்வேத விஞ்ஞானம் உலகிற்கு இந்தியாவின் பரிசு - இது இந்தியாவின் அறிவு, கற்றல், பாரம்பரியம் மற்றும் கலாச்சாரம் ஆகும். அதனை மீட்டெடுக்கும் விதமாக சி20 மூலம் மீண்டும் ஒருங்கிணைப்பின் மூலம் முழுமையான சிகிச்சைமுறையை நோக்கி கவனம் செலுத்தப்படுகிறது. நவீன மருத்துவத்துடன் கூடிய ஆயுர்வேதம் ஒரு புதுமையான அணுகுமுறை மற்றும் அனைவருக்கும் பயனளிக்கும்" என்று ஐ.நா.வின் உதவி பொதுச் செயலாளரும் ஐ.நா மகளிர் துணை நிர்வாக இயக்குனருமான டாக்டர் திருமதி அனிதா பாட்டியா கூறினார்.
நிதி அமைச்சகம்
2020-21 ஆம் நிதியாண்டில் போலி உள்ளீட்டு வரிக் கடனைப் பயன்படுத்தி ரூ. 35,000 கோடி மோசடி செய்ததாக 8000 வழக்குகள் பதிவு
சரக்கு மற்றும் சேவை வரியின் கீழ் பயனளிக்கக்கூடிய உள்ளீட்டு வரிக் கடனைத் தவறாகப் பயன்படுத்துவதே சரக்கு மற்றும் சேவை வரி சட்டத்தின் கீழ் மேற்கொள்ளப்படும் பரவலான மோசடியாகும். தொடக்க காலம் முதலே இதுபோன்ற வழக்குகளை மத்திய மறைமுக வரி வாரியம் கண்டறிந்து வருகிறது. 2020-21 ஆம் நிதி ஆண்டில் போலி உள்ளீட்டு வரிகடனின் மூலம் ரூ. 35000 கோடி அளவிற்கு மோசடியில் ஈடுபட்டதாக சுமார் 8000 வழக்குகளை மத்திய சரக்கு மற்றும் சேவை வரி மண்டலங்களும், சரக்கு மற்றும் சேவை வரி நுண்ணறிவு தலைமை இயக்குநரகமும் பதிவு செய்துள்ளன. கணக்கு தணிக்கையாளர்கள், வழக்கறிஞர்கள், இயக்குநர்கள் உள்ளிட்ட 14 தொழில் வல்லுநர்கள் உட்பட 426 பேர் கைது செய்யப்பட்டனர். போலியான உள்ளீட்டு வரிக் கடன், அதிகளவில் பயன்படுத்தப்படுவதைக் கருத்தில் கொண்டு போலியான சரக்கு மற்றும் சேவை வரி விலைப்பட்டியலுக்கு எதிரான தேசிய அளவிலான சிறப்புத் திட்டம் 2020, நவம்பர் 9 அன்று அறிமுகப்படுத்தப்பட்டு, இன்றும் தொடர்கிறது.
எனினும் கடந்த இரண்டு, மூன்று மாதங்களாக கொவிட் பெருந்தொற்றின் பரவல் தீவிரமாக இருந்ததனால் பாதுகாப்பு நடவடிக்கைகளைக் கருதி, இந்தத் திட்டம் சற்று தொய்வடைந்த போதும், நாட்டின் பல்வேறு பகுதிகளில் பொது முடக்கம் படிப்படியாக விலக்கிக் கொள்ளப்பட்டதால், தேசிய அளவில் இந்தத் திட்டம் மீண்டும் முடுக்கிவிடப்பட்டுள்ளது. மோசடிகளுக்கு எதிரான இந்த நடவடிக்கை நடப்பு மாதத்தில் உத்வேகம் அடைந்துள்ளது. நடப்பு நிதியாண்டில் இது போன்ற மோசடிகளில் ஈடுபட்ட 1200 நிறுவனங்களை உள்ளடக்கிய 500 வழக்குகள் பதிவு செய்யப்பட்டு 24 பேர் மத்திய மறைமுக வரி வாரியத்தின் கீழ் மத்திய சரக்கு மற்றும் சேவை வரி மண்டலங்கள், சரக்கு மற்றும் சேவை வரி நுண்ணறிவு தலைமை இயக்குநரகத்தால் கைது செய்யப்பட்டுள்ளனர். அண்மைக்காலங்களில் மேற்கொள்ளப்பட்ட கைது நடவடிக்கைகளில் இந்த எண்ணிக்கை மிகவும் அதிகமாகும்.
இந்தக் குற்றங்களில் ஈடுபடுபவர்களைக் கைது செய்வதற்கு நவீன தகவல் தொழில் நுட்ப சாதனங்கள், மின்னணு ஆதாரங்கள் மற்றும் இதர அரசு துறைகளிடமிருந்து சேகரித்தத் தகவல்களை மத்திய மறைமுக வரி வாரியம் பயன்படுத்தி வருகிறது. நாடு தழுவிய திட்டத்தினால் சட்டரீதியான நடவடிக்கைகளுடன் வருவாயும் அதிகரித்துள்ளது. ஏராளமான பிரசித்தி பெற்ற நிறுவனங்கள் மீதும் இதுபோன்ற மோசடி வழக்குகள் பதிவு செய்யப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735095
மத்திய அமைச்சரவை
புவியியல் துறையில் இந்தியா மற்றும் அமெரிக்காவுக்கு இடையேயான ஒத்துழைப்புக்கான புரிந்துணர்வு ஒப்பந்தத்திற்கு அமைச்சரவை ஒப்புதல்
புவியியல் துறையில் இந்தியா மற்றும் அமெரிக்காவுக்கு இடையேயான ஒத்துழைப்புக்கான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான அமைச்சரவை ஒப்புதல் அளித்துள்ளது.
இந்திய குடியரசின் சுரங்கங்கள் துறையின் ஜியாலஜிக்கல் சர்வே ஆஃப் இந்தியா மற்றும் அமெரிக்காவின் புளோரிடா சர்வதேச பல்கலைக்கழகத்தின் புவி மற்றும் சுற்றுச்சூழல் துறை, கலை, அறிவியல் மற்றும் கல்வியியல் கல்லூரி சார்பாக பல்கலைக்கழகத்தின் அறங்காவலர் குழு ஆகியவற்றுக்கிடையே புரிந்துணர்வு ஒப்பந்தம் கையெழுத்தாகும்.
புவியியல் அறிவை மேம்படுத்துதல், புவியியல் தொடர்பான ஆராய்ச்சிகள், ஒத்துழைப்பு திட்டங்களை உருவாக்குதல், தகவல் பரிமாற்றம், பரஸ்பர நலன் சார்ந்த இதர துறைகளில் இணைந்து பணியாற்றுதல் ஆகியவற்றுக்கு இந்த புரிந்துணர்வு ஒப்பந்தம் வழிவகுக்கும்.
புவியியல் துறையில் ஜியாலஜிக்கல் சர்வே ஆஃப் இந்தியா மற்றும் புளோரிடா சர்வதேச பல்கலைக்கழகத்திற்கு இடையே அமைப்புரீதியான கட்டமைப்பை இந்த புரிந்துணர்வு ஒப்பந்தம் வழங்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746949
------
(
ஜவுளித்துறை அமைச்சகம்
தேசிய தொழில்நுட்ப ஜவுளி இயக்கத்தின் கீழ் சிறப்பு இழைகள் மற்றும் புவிசார் ஜவுளி துறைகளில் 20 திட்டங்களுக்கு ஜவுளி அமைச்சகம் அனுமதி
சிறப்பு இழைகள் மற்றும் புவிசார் ஜவுளி துறைகளில் ரூ. 30 கோடி மதிப்பிலான 20 திட்டங்களுக்கு மத்திய ஜவுளி அமைச்சர் திரு. பியூஷ் கோயல் தலைமையில் ஜவுளி அமைச்சகம் இன்று அனுமதி அளித்துள்ளது. முதன்மைத் திட்டமான ‘தேசிய தொழில்நுட்ப ஜவுளி இயக்கத்தின்’ கீழ் இந்த யுக்தி சார்ந்த ஆராய்ச்சி திட்டங்கள் உள்ளன .
20 ஆராய்ச்சி திட்டங்களில், 16 சிறப்பு இழைகள் திட்டங்களுக்கு அனுமதி அளிக்கப்பட்டுள்ளது. 5 சுகாதார திட்டங்கள், தொழில் மற்றும் பாதுகாப்பு துறையில் 4 திட்டங்கள், எரிசக்தி சேமிப்பில் 3 திட்டங்கள், ஜவுளிக் கழிவுகளை மறுசுழற்சி செய்வதில் 3 திட்டங்கள், விவசாயத்தில் 1 மற்றும் புவிசார் துணிகள்  துறையில் 4 திட்டங்கள் ஆகியவை இவற்றில் அடங்கும்.
இந்தியப் பொருளாதாரத்தின் வளர்ச்சியை கருத்தில் கொண்டும் தற்சார்பு இந்தியாவை நோக்கிய பயணத்திலும், குறிப்பாக சுகாதாரம், தொழில் மற்றும் பாதுகாப்பு துறை, எரிசக்தி சேமிப்பு, ஜவுளிக் கழிவு மறுசுழற்சி, வேளாண் மற்றும் உள்கட்டமைப்பில் ஒரு படிநிலையை மேம்படுத்துவதற்கான திட்டங்களுக்கு ஒப்புதல் அளித்த அமர்வில் பல்வேறு முன்னணி இந்திய நிறுவனங்கள், சிறப்பு மையங்கள் மற்றும் அரசு நிறுவனங்கள்  உள்ளிட்டவை பங்கேற்றன.
விஞ்ஞானிகள் மற்றும் தொழில்நுட்ப வல்லுநர்களிடையே உரையாற்றிய திரு. பியூஷ் கோயல், “இந்தியாவில் தொழில்நுட்ப ஜவுளியின் பயன்பாட்டுத் துறைகளில் ஆராய்ச்சி மற்றும் மேம்பாட்டின் வளர்ச்சிக்கு தொழில் மற்றும் கல்வித்துறை இணைப்பு அவசியம். கல்வியாளர்கள், விஞ்ஞானிகள் மற்றும் ஆராய்ச்சியாளர்களுடன் ஒருங்கிணைப்பை உருவாக்குவது காலத்தின் தேவை,” என்றார்.
அதிக மதிப்பு கூட்டப்பட்ட தயாரிப்புகளில் சர்வதேச அளவில் கவனம் செலுத்த வேண்டும் என்றும் கூறிய அமைச்சர், நாட்டிற்கு மெகா ஆராய்ச்சி திட்டங்களை ஈர்ப்பதற்கு, அமைச்சகங்களுக்கு இடையேயான ஒருங்கிணைப்பு தேவைப்படுகிறது என்றார்.
முன்னதாக, 26 மார்ச் 2021 அன்று ஜவுளி அமைச்சகத்தால் ரூ 78.60 கோடி மதிப்பிலான 11 ஆராய்ச்சித் திட்டங்களுக்கு அனுமதி வழங்கப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790539
ஜல்சக்தி அமைச்சகம்
நமாமி கங்கே திட்டத்தின் நேர்மறையான தாக்கம் 'புனித கங்கை' நதியின் முக்கியத்துவத்தை வலியுறுத்துவதாக உள்ளது என்று தூய்மை கங்கை தேசிய இயக்கத்தின் தலைமை இயக்குனர் தெரிவித்துள்ளார்
சிங்கப்பூர் சர்வதேச தண்ணீர் வாரம், தண்ணீர் மாநாடு 2022-ல் காணொளி மூலம் பங்கேற்ற தூய்மை கங்கைக்கான தேசிய இயக்கத்தின் தலைமை இயக்குனர்  திரு ஜி. அசோக் குமார், 'இந்தியாவில் கழிவுநீர் உற்பத்தி, சுத்திகரிப்பு மற்றும் மேலாண்மையின் நிலை குறித்து தூய்மை கங்கைக்கான தேசிய இயக்கத்தின் முன்னெடுப்பு பணிகளின் வெற்றி' என்ற தலைப்பில் விளக்கமளித்தார். 'வளரும் நாடுகளில் நிலையான கழிவுநீர் மேலாண்மை: நதிகளுக்கு புயத்துயிர் அளிப்பதில் புதுமையான இந்திய அணுகுமுறை' என்ற தலைப்பில் நீர் மாநாட்டின் 3-வது கருப்பொருளின் கீழ் ஏப்ரல் 17 -ம் தேதி தூய்மை கங்கைக்கான தேசிய இயக்கம் நடத்திய முக்கிய பிரச்சினைகள் குறித்த பயிற்சிப் பட்டறையில் திரு குமார் பேசினார்.
இந்தியாவின் தண்ணீர் சூழ்நிலை, நீர் மற்றும் கழிவு நீர் துறையில் அரசின் முக்கிய திட்டங்கள் ஆகியவை குறித்து கோடிட்டுக் காட்டிய திரு ஜி. அசோக் குமார், 2019-ம் ஆண்டில் ஜல் சக்தி அமைச்சகம் உருவாக்கப்பட்டதை "ஒரு வரலாற்று தருணம்" என்று குறிப்பிட்டார். ஜல் சக்தி திட்டத்தின் கீழ் மேற்கொள்ளப்பட்டு வரும் விழிப்புணர்வு பிரச்சாரத்தின் மூலம் மழை நீர் சேகரிப்பின் முக்கியத்துவம் குறித்து விவரித்தார்.
திரு குமார், நமாமி கங்கே திட்டம் தொடர்பான ஒரு கண்ணோட்டத்தை அளித்தார். இத்திட்டத்தின் சில நேர்மறையான விளைவுகள் மற்றும் தாக்கம் குறித்து எடுத்துரைத்தார். கங்கை புனிதத் தன்மை குறித்து விவரித்த அவர் மற்றும் அதன் ஆறு முக்கிய அம்சங்கள் குறித்து பார்வையாளர்களுக்கு விளக்கினார். அவை பூஜ்ஜிய பட்ஜெட் இயற்கை விவசாயம், வாழ்வாதார உருவாக்க வாய்ப்புகள், கலாச்சார பாரம்பரியம் மற்றும் சுற்றுலா, பணமாக்குதல் , சேறு மற்றும் கழிவுநீரின் மறுபயன்பாடு, பொது மக்களின் பங்களிப்பு மற்றும் நிறுவன கட்டமைப்பு ஆகியன.
நமாமி கங்கே திட்டத்தின் இரண்டாம் கட்டப் பணிகளில் கவனம், யமுனை போன்ற கங்கையின் துணை நதிகளில் கழிவுநீர் உள்கட்டமைப்பு உருவாக்கம் மற்றும் தனியார் மற்றும் பொதுத்துறை நிறுவனங்களின் பங்கேற்பு, போன்ற வளர்ச்சிப் பணிகளில் அதிகரிப்பதில் கவனம் செலுத்தப்படும் என்று அவர் கூறினார். மீட்டெடுப்பு, மறுபயன்பாடு மற்றும் மறுசுழற்சி செய்வதில் கவனம் செலுத்தும் வகையில்,ஒரு வட்ட பொருளாதார மாதிரியை உருவாக்குவதில் தூய்மை கங்கை தேசிய இயக்கத்தின் உறுதிப்பாட்டை அவர் மீண்டும் வலியுறுத்தினார். எதிர்காலத்தில், நகர்ப்புற உள்ளாட்சி அமைப்புகள் மற்றும் கிராமப்புறங்களில் திடக்கழிவு மற்றும் கழிவுநீர் மேலாண்மை ஆகியவை இத்திட்டப் பணியின் முக்கிய பகுதிகளில் ஒன்று எனக் குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817561
ஊரக வளர்ச்சி அமைச்சகம்
மகாத்மா காந்தி தேசிய ஊரக வேலை உறுதித் திட்டத்திற்கு மத்திய அரசு ரூ.23,147 கோடி விடுவித்துள்ளது
இந்த நிதியாண்டின் 2-வது வாரத்தில் மத்திய ஊரக மேம்பாட்டு அமைச்சகம் பல்வேறு மாநிலங்களுக்கும், யூனியன் பிரதேசங்களுக்கும் மகாத்மா காந்தி தேசிய ஊரக வேலை உறுதித் திட்டத்தின் கீழ் ரூ.23,147 கோடியை ஏற்கெனவே விடுவித்துள்ளது. இந்த நிதி, கடந்த ஆண்டு வழங்க வேண்டிய ஊதியம் மற்றும் பணப்பட்டுவாடா நிலுவைகளை வழங்குவது மட்டுமின்றி 2018-19 நிதியாண்டின் வரும் மாதங்களில் இந்தத் திட்டத்தைச் சுமுகமாக நடைமுறைப்படுத்துவதையும் உறுதிச் செய்யும்.
2018 ஏப்ரல் 10-ம் தேதிக்குள் நிதியை விடுவிக்க வேண்டுமென்ற மத்திய அரசின் உறுதிபாட்டின்படி இந்தத் திட்டத்தின் கீழ் ஊதியம் வழங்குவதற்காக ரூ.14,995 கோடியையும் பொருட்கள் செலவிற்காக ரூ.8,152 கோடியையும் அமைச்சகம் விடுவித்துள்ளது. 2017-18 நிதியாண்டின் கடைசி வாரங்களில் மேற்கொள்ளப்பட்ட பணிகளுக்கு வழங்க வேண்டிய நிலுவைத் தொகையையும் இது உள்ளடக்கியதாகும்.
நிலுவையில் உள்ள முழுத் தொகையையும் வழங்கப்பட்டுவிட்டதை உறுதி செய்யுமாறு மாநிலங்களும், யூனியன் பிரதேசங்களும் அறிவுறுத்தப்பட்டுள்ளன. இந்தச் செயல்பாட்டை அமைச்சகம் உன்னிப்பாக கவனித்துவருகிறது. மத்திய அரசு 2018-19 நிதியாண்டின் ஆரம்ப பட்ஜெட் ஒதுக்கீடாக ரூ.55 ஆயிரம் கோடியை வழங்கியிருப்பது முக்கியமாகக் குறிப்பிட வேண்டியதாகும். இந்தத் திட்டம் தொடங்கப்பட்டதிலிருந்து இதுவே அதிக அளவுத் தொகையாகும். கடந்த ஆண்டு பட்ஜெட்டின் ஆரம்ப ஒதுக்கீடாக ரூ.48 ஆயிரம் கோடி இருந்தது. இது அடுத்தடுத்த கட்டங்களில் திருத்தியமைத்து அதிகரிக்கப்பட்டது.
இந்தத் திட்டத்தின் கீழ் ஊதியத்திற்கான 100 சதவீதச் செலவையும் பொருட்களுக்கான 75 சதவீதச் செலவையையும் மத்திய அரசு வழங்குகிறது. இந்தத் திட்டத்தின் கீழ் 2017-18 நிதியாண்டின் மொத்தச் செலவு ரூ.64,189 கோடியாகும்.
மாநிலங்கள் மற்றும் யூனியன் பிரதேசங்களின் பங்கேற்பு நடைமுறை மூலம் 2018-19-ம் நிதியாண்டிற்கான தொழிலாளர் பட்ஜெட் இறுதி செய்யப்பட்டது.
நீடிக்கவல்ல, ஆக்கப்பூர்வமான சொத்துக்களை உருவாக்குவதற்கும், நடைபெற்றுக்கொண்டிருக்கும் பணிகளை முடிப்பதற்கும் தொடர்ந்து முக்கியத்துவம் அளிக்கப்பட்டுவருகிறது.
(Visitor Counter : 135
ரெயில்வே அமைச்சகம்
உழவர் ரயில் திட்டம்
2020ஆம் ஆண்டு ஆகஸ்ட் 7-ம் தேதி தொடங்கப்பட்ட உழவர் ரயில் சேவை, கடந்த ஜூன் மாதம் 30ம் தேதி வரை 2,359 உழவர் ரயில் சேவைகளை ரயில்வே இயக்கியுள்ளது. வெங்காயம், வாழைப்பழம், உருளைக்கிழங்கு, இஞ்சி, பூண்டு, மாம்பழம், திராட்சை, மாதுளை, ஆரஞ்சு, சப்போட்டா, எலுமிச்சை, குடமிளகாய், முட்டைக்கோஸ், காலிஃபிளவர் உள்ளிட்ட அழுகும் பொருட்களை சுமார் 7.9 லட்சம் டன்கள் வரை ஏற்றிச் சென்றுள்ளது.
மாநிலங்களவையில் எழுத்து மூலம் அளித்த பதிலில் ரயில்வே அமைச்சர் திரு அஸ்வினி வைஷ்ணவ் தெரிவித்துள்ளார்.
பழங்குடியினர் நலத்துறை அமைச்சகம்
100 புதிய பசுமை இயற்கை பொருட்களை காடுகளில் இருந்து டிரைப்ஸ் இந்தியா கொண்டு வருகிறது
மத்திய பழங்குடியினர் நலத்துறை அமைச்சகத்தின் கீழ் இயங்கும் இந்திய பழங்குடியினர் கூட்டுறவு சந்தைப்படுத்துதல் வளர்ச்சி கூட்டமைப்பு , தனது டிரைப்ஸ் இந்தியா வரிசையின் கீழ் 100 புதிய பொருட்களை சேர்த்துள்ளது.
பசுமை இயற்கை பொருட்களான இவற்றை காடுகளில் இருந்து டிரைப்ஸ் இந்தியா கொண்டு வருகிறது. ஃபாரெஸ்ட் ஃப்ரெஷ் நேச்சுரல்ஸ் அண்ட் ஆர்கானிக்ஸ் என்று பெயரிடப்பட்டுள்ள இந்தப் புதிய வகை பழங்குடிப் பொருட்களை, டிரை ஃபெட் நிர்வாக இயக்குநர் திரு. பிரவிர் கிருஷ்ணா அறிமுகப்படுத்தினார்.
ஒவ்வொரு வாரமும் 100 புதிய பொருட்களை டிரைப்ஸ் இந்தியாவில் இணைக்க முடிவெடுக்கப்பட்டுள்ளது. அதில் முதல் 100 பொருட்கள் இன்று அறிமுகப்படுத்தப்பட்டுள்ளன.
இவை 125 டிரைப்ஸ் இந்தியா மையங்களிலும், டிரைப்ஸ் இந்தியா நடமாடும் கடைகளிலும், டிரைப்ஸ் இந்தியாவின் மின் வணிக தளமான tribesindia.com-லும், இதர மின் வணிக தளங்களிலும் கிடைக்கும்.
நாடு முழுவதும் உள்ள பல்வேறு நகரங்களில் 'நடமாடும் இந்திய பழங்குடிகள்' வாகனங்களை காணொலி காட்சி மூலம் மத்திய பழங்குடியினர் நலத்துறை அமைச்சர் திரு அர்ஜூன் முண்டா சமீபத்தில் தொடங்கி வைத்தார்.
முதல் கட்டமாக, அகமதாபாத், அலஹாபாத், பெங்களூரு, போபால், சென்னை, கோயமுத்தூர், தில்லி, கவுகாத்தி, ஹைதரபாத், ஜகதல்புர், குந்தி, மும்பை மற்றும் ராஞ்சி உள்ளிட்ட நகரங்களில் 57 வாகனங்கள் தொடங்கி வைக்கப்பட்டன.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1667573
பாதுகாப்பு அமைச்சகம்
கொச்சி கடற்படை தளத்தில், பிளாஸ்டிக் கழிவுகளைக் கையாளும் வசதி தொடக்கம்
கொச்சி கடற்படைத் தளத்தில் அமைக்கப்பட்டுள்ள பிளாஸ்டிக் கழிவுகளைக் கையாளும் வசதியை, தென்பிராந்திய கடற்படைத் தளபதி, வைஸ் அட்மிரல் அனில் கே.சாவ்லா, பி.வி.எஸ்.எம்., ஏ.வி.எஸ்.எம்., என்.எம்., வி.எஸ்.எம்., ஏ.டி.சி. 29 ஆகஸ்ட், 2020 அன்று தொடங்கி வைத்தார். கொச்சியில் உள்ள தென்பிராந்திய கடற்படைத் தளத்தின் சுற்றுச்சூழல் முன்முயற்சிகளை எடுத்துரைக்கும் “கெலைடாஸ்கோப் – இறக்கைகள் உடைய நண்பர்கள் @கதாரிபாக்” என்ற தலைப்பிலான பறவைகள் புத்தகம் ஒன்றையும், இந்த நிகழ்ச்சியில் அவர் வெளியிட்டார்.
கொச்சி கப்பல் கட்டும் தளத்தின் சமூகப் பொறுப்புணர்வுத் திட்டத்தின் கீழ், எர்ணாகுளம் மாவட்ட நிர்வாகத்தின் வாயிலாக, ஸ்டீல் இன்டஸ்ட்ரீஸ் கேரளா லிமிடெட் நிறுவனத்தால், சுமார் ரூ.46 லட்சம் செலவில் இந்த முன்னோடித் திட்டம், வெற்றிகரமாகச் செயல்படுத்தப்பட்டுள்ளது. ஒரு மணி நேரத்திற்கு சுமார் 150 கிலோ பிளாஸ்டிக் கழிவுகளை மறுசுழற்சி செய்யும் திறன் கொண்ட இந்தப் புதிய வசதியை, தென்பிராந்தியக் கடற்படை சார்பில், ஐ.என்.எஸ்.வெந்துருத்தி கடற்படை தளம் நிர்மாணித்து, செயல்படுத்தி வருகிறது.
உள்நாட்டு விமானப் போக்குவரத்து அமைச்சகம்
கடந்த 3 ஆண்டுகளில் ஆறு பசுமை விமான நிலையங்கள் செயல்பாட்டுக்கு வந்துள்ளன. 5 இடங்களில் கட்டுமானப் பணிகள் நடைபெற்று வருகிறது
கடந்த 3 ஆண்டுகளில் கீழ்காணும் 6 பசுமை விமான நிலையங்கள் செயல்பாட்டுக்கு வந்துள்ளன: கேரளாவில் கண்ணூர் விமான நிலையம் , கர்நாடகாவின் கலபுராகி , ஆந்திரப்பிரதேசத்தில் கர்நூல்  மகாராஷ்டிராவில் சிந்துதுர்க் , மற்றும் உத்தரப்பிரதேசத்தில் குஷி நகர்  விமான நிலையங்கள் செயல்பாட்டுக்கு வந்துள்ளன.
இது தவிர கடந்த 3 ஆண்டுகளில் மகாராஷ்டிராவின் நாவி மும்பை, கோவாவின் மோபா, ராஜ்கோட்டில் ஹிராசர், உத்தரப்பிரதேசத்தில் ஜேவார்  மற்றும் அருணாசலப்பிரதேசத்தின் இடா நகரில் ஹோலங்கி ஆகிய இடங்களில் பசுமை விமான நிலையக் கட்டுமானப் பணிகள் மேற்கொள்ளப்பட்டு வருகிறது. நாட்டில் மொத்தம் 13 பசுமை விமான நிலையங்கள் உருவாக்கப்பட உள்ளன.
கடந்த 3 ஆண்டுகளில் மட்டும் உடான் திட்டத்தின் கீழ் 42 விமான நிலையங்கள் / ஓடுதளங்கள் செயல்பாட்டுக்கு வந்துள்ளதாக சிவில் விமானப் போக்குவரத்துத் துறை இணை அமைச்சர் ஜெனரல் வி கே சிங், மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777194